OzLabs/hebrew-wiki-articles huggingface dataset:
גבול ישראל–קפריסין

גבול ישראל–קפריסין הוא חלק מגבולות מדינת ישראל. גבול זה מהווה קו הגבול הימי היחיד של ישראל עם מדינה שאיננה גובלת בה יבשתית.

== היסטוריה ==
במהלך העשור הראשון של המאה ה-21 פעלו חברות גז רבות בישראל לעיכוב חקיקה בכנסת, שהייתה אמורה לעגן בחוק את הגבולות הימיים של ישראל בים התיכון. גורם נוסף, שעיכב את קביעת הגבולות בין ישראל לקפריסין, היה סכסוך גבולות ימי ביחסי ישראל–לבנון, סכסוך שנמשך עד 2022, והסתיים לאחר חתימת הסכם הגבול הימי בין ישראל ללבנון.

ב-17 בדצמבר 2010, לאחר שנים של משא ומתן בנושא, חתמו שר התשתיות עוזי לנדאו ושר החוץ הקפריסאי מרקוס קיפרנאו על הסכם, בו נקבע באופן רשמי קו הגבול הימי בין המדינות. במסגרת ההסכם התחייבו המדינות לעבוד בשיתוף פעולה זו עם זו לפיתוח מאגרי גז טבעי חוצי גבולות, אם יתגלו כאלו. לבנון ראתה בהסכם זה הפרה של זכויותיה הריבוניות והכלכליות, ופנתה בעקבות כך במכתב למזכיר הכללי של האו"ם.

עד לחתימת ההסכם, לא הוגדר גבול מים כלכליים רשמי בין ישראל לקפריסין, וקפריסין החליטה לקבוע גבול באופן חד-צדדי, כ-210 קילומטרים מהחופים הדרום מזרחיים של קפריסין (בערך באמצע המרחק שבין ישראל לקפריסין), ואף החלה לשווק את השטחים באזור ליזמי נפט וגז.

עם זאת, החל מ-2011 הייתה מחלוקת קטנה בין ישראל לקפריסין לגבי החלוקה במאגר הגז אפרודיטה-ישי, שרובו במים הכלכליים של קפריסין ומיעוטו, כ-2%-10%, במים הכלכליים של ישראל. בשנים הראשונות לאחר מציאת המאגר לא הייתה כדאות כלכלית בפיתוחו בשל הצריכה הנמוכה של גז כמקור אנרגיה בקפריסין, אך בעקבות העלייה הגדולה בצריכת גז בקפריסין לאורך השנים גדלה הכדאיות הכלכלית. ב-2019 העניקה ממשלת קפריסין זיכיונות לתפעול המאגר, אך ישראל הודיעה כי היא לא מתכוונת לוותר על חלקה במאגר.

ב־2021 הסכימו המדינות לאפשר לחברות המחזיקות בזיכיון הישראלי ובזיכיון הקפריסאי להגיע להסכמות ביניהן. כיוון שהחברות לא הגיעו להסכמות בנושא, החליטה שרת האנרגיה, קארין אלהרר על החזרת המשא ומתן לדרג המדינות עצמן.

בספטמבר 2022, במהלך המשא ומתן על הסכם הגבול הימי בין ישראל ללבנון נפגשו אלהרר ומנכ"ל משרד האנרגיה, ליאור שילת עם שרת האנרגיה הקפריסאית נטשה פילידס, שם דנו השלושה לגבי מאגר הגז והזכויות בו.

== הערות שוליים ==

קפריסין
קטגוריה:יחסי ישראל–קפריסין
קטגוריה:קפריסין: גבולות
סטרייטיוסוכוס

סטרייטיוסוכוס (שם מדעי: Stratiotosuchus; מילולית מיוונית: "תנין חייל") הוא סוג נכחד של זוחל דמוי-תנין אשר התקיים באמריקה הדרומית של הקרטיקון העליון של ברזיל. הסוג הכיל מין יחיד - Stratiotosuchus maxhechti, אשר ניתן להוקרת החוקר מקס קנובלר הץ'.

==מאפיינים==
הסוג נראה לראשונה במאובנים בעיירה Irapuru שבסאו פאולו בידי חוסה מרטין סוארז (José Martin Suárez). הסוג תואר ב-2001 בידי קמפוס ועמיתיו, לאחר שהובדל מסוגים קרובים במשפחה.

סוג זה היה דומה לבאורוסוכוס ובעל מבנה גולגולת מוזרה ארוכה ורחבה מאוד שדמתה מעט לגולגולת כלב והגיע לאורך 47 ס"מ כשבעליה הגיע עד לאורך של 4 מטרים. מבנה לסתותיו היו בעלות שורות של שיניים חרוטיות כשל תנין בחלק הקדמי וחסרות שיניים בחלק האחורי והמבנה התאים לסגירה בעוצמה חזקה על טרף חולף. מבנה הגפיים הזכיר מעט את הפופוזאורוס ורמז שהיה בעל אורח חיים יבשתי שהיה טורף-על בברזיל.

==קישורים חיצוניים==

קטגוריה:בעלי חיים שחיו בקרטיקון עליון באמריקה הדרומית
קטגוריה:דמויי תנינאים מהקרטיקון
קטגוריה:מאובני טקסונים שתוארו ב-2001
פספופורוס

פספופורוס (שם מדעי: Psephophorus) הוא סוג נכחד של צב ים מהמשפחה צבי ים גילדיים, אשר התקיים במשך האוליגוקן עד הפליוקן שלפני 48 עד 5 מיליון שנה מזמננו, ברחבי כל האוקיינוסים כשהמאובנים שלו התגלו באירופה, אפריקה, צפון אמריקה וניו זילנד ואולי אף באנטארקטיקה.

סוג צב ים זה תואר ב-1846 בידי החוקר הגרמני כריסטיאן אריך הרמן פון מייר , על סמך ממצאי מאובנים של לוחיות שריון שהתגלתה בברטיסלאבה, סלובקיה וכללה 70 עצמות גדולות והוא תיאר את הסוג בשנה שלאחר מכן. החוקרים הראשונים כלל לא סברו שהייתה שייכת לצב, מאחר שהייתה שונה מאוד משריון של מרבית הצבים ודמתה יותר לשריון ארמדיל. בהמשך התברר באמצעות מחקר של מבנה הספוגיות של העצמות שהיה קרוב לצב ים גילדי מודרני ואולי היה אביו הקדמון, אם כי כיום רואים בו רק חוליה קרובה ששייכת לאותה משפחה. מבנהו הצר של השריון מרמז שהיה מותאם לחיי מעמקים בדומה לצב ים גילדי שנודד ברחבי האוקיינוס וכנראה שניזון כמותו בעיקר ממדוזות ומזון דומה.

צב זה היה כבד וגדול מאוד, באורך של מעל 3 מטרים וגדול יותר מצב גילדי מודרני.

===מינים===
סוג זה מכיל כיום את המינים הבאים:
* P. polygonus
* P. calvertensis
* P. eocaenus
* P. oregonesis
* P. californiensis
* P. terrypratchetti
* P. rupeliensis
* P. scaldii

==קישורים חיצוניים==

==הערות שוליים==

קטגוריה:בעלי חיים שתוארו ב-1847
קטגוריה:טקסונים שתוארו בידי כריסטיאן אריך הרמן פון מייר
קטגוריה:צבי ים גילדיים
קטגוריה:צבי ים פרהיסטוריים
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1847
סטיב צ'ובין

סטיבן צ'ובין (באנגלית: Stephen Chubin; נולד ב-8 בפברואר 1944) הוא כדורסלן עבר יהודי-אמריקאי.

== קריירת מכללות ==
צ'ובין, שנולד בניו יורק, שיחק כדורסל מכללות באוניברסיטת רוד איילנד, שם הפך למלך הסלים של האוניברסיטה בכל הזמנים. הוא נכנס להיכל התהילה של מחלקת הספורט של רוד איילנד בשנת 1981.

צ'ובין זכה במדליית זהב עם נבחרת ארצות הברית בכדורסל ב שנערכה ב-1965 בישראל, יחד עם טל ברודי.

== קריירה מקצועית ==
צ'ובין נבחר בבחירה ה-23 (בסיבוב השלישי) בדראפט ה-NBA {{כ}}1966 על ידי סן פרנסיסקו ווריורס. בעונת שיחק באולימפיה מילאנו מהליגה האיטלקית, שהגיעה למקום השני בגביע אירופה לאלופות (יורוליג), אחרי ריאל מדריד. צ'ובין היה מלך הסלים בהפסד בגמר היורוליג, עם 34 נקודות.

בעונת 1967/68 שיחק צ'ובין באנהיים אמיגוס מליגת ה-ABA, ונחשב לשחקן הפופולרי ביותר בקרב אוהדי הקבוצה לאחר שקלע 18.2 נקודות בממוצע למשחק ודורג במקום השני בליגה באסיסטים עם 4.7 למשחק.

בהמשך שיחק צ'ובין במספר קבוצות בליגת ה-ABA: לוס אנג'לס סטארס, מינסוטה פייפרס, אינדיאנה פייסרס וניו יורק נטס (1968/69), פיטסבורג פייפרס, שוב בפייסרס ובקנטקי קולונלס (1969/70), ובסך הכל שיחק 226 משחקים בליגה.

ב-1971 חתם במכבי תל אביב, וזכה איתה בשתי אליפויות ( ו-) ושני גביעים (1972 ו-1973).

לאחר שפרש מכדורסל הפך לסוכן נדל"ן וברוקר בפלורידה.

== קישורים חיצוניים ==

*[https://basket.co.il/player.asp?PlayerId=4235 פרופיל], באתר מנהלת ליגת העל בכדורסל
*[https://www.maccabi.co.il/Player.asp?PlayerUID=209 פרופיל], באתר מכבי תל אביב

== הערות שוליים ==

קטגוריה:בחירות דראפט של סן פרנסיסקו ווריורס
קטגוריה:כדורסלני אוניברסיטת רוד איילנד
קטגוריה:כדורסלני אולימפיה מילאנו
קטגוריה:כדורסלני ניו יורק נטס
קטגוריה:כדורסלני מכבי תל אביב
קטגוריה:ספורטאים יהודים אמריקאים
קטגוריה:כדורסלני אינדיאנה פייסרס
קטגוריה:ניו יורק: כדורסלנים
קטגוריה:מדינת ניו יורק: כדורסלנים
קטגוריה:כדורסלנים אמריקאים
קטגוריה:כדורסלנים יהודים אמריקאים
קטגוריה:אמריקאים שנולדו ב-1944
בישופות הילדסהיים

הנסיכות-בישופות של הילדסהיים (בגרמנית: Hochstift Hildesheim, Fürstbistum Hildesheim, או Bistum Hildesheim) הייתה נסיכות כנסייתית של האימפריה הרומית הקדושה מימי הביניים ועד לפירוקה ב-1803. אין לבלבל בין הנסיכות-בישופות לבין דיוקסיית הילדסהיים, שהייתה גדולה יותר ושעליה הפעיל הנסיך-בישוף רק את הסמכות הרוחנית של בישוף רגיל.

== היסטוריה ==
הבישוף מהמאה ה-14 גרהרד וום ברגה
הנסיך-הבישוף קלמנס אוגוסט בציד
לאחר שדוכסות סקסוניה נכבשה על ידי הממלכה הפרנקית, הקים הקיסר קרל הגדול בשנת 800 דיוקסיה מיסיונרית בחצרו המזרחית באלזה (Aula Caesaris), בערך ב ממערב להילדסהיים. בנו המלך לואי החסיד הקים את בית הבישוף בהילדסהיים בשנת 815, שהוקדש למריה הבתולה.

על פי האגדה שמסרו האחים גרים, המלך צד ביערות החורפיים של אלזה, כאשר הבין שאיבד את התליון שלו עם שריד של מריה הקדושה. נסער הוא שלח את מבקריו שגילו לבסוף שיח ורדים פורח עם השריד בענפיו. לואי בנה בעקבות כך קפלה לצד הוורד, קתדרלת סנט מרי המאוחרת יותר. רוזה קנינה שעדיין צומחת באפסיס הקתדרלה, נקראת ורד אלף השנים (Tausendjähriger Rosenstock).

בנו המלך לודוויג הגרמני מינה את הארכיבישוף לשעבר של ריימס, אבבו, לבישוף בין השנים 845 ל-847. יורשו של אבבו, אלטפריד, החל בבניית הקתדרלה, שתוכנית הקרקע שלה לא שונתה מאז. בתקופת שלטונה של השושלת האוטונית הסקסונית הילדסהיים, יחד עם הבישופים השכנים של הלברשטאדט ומגדבורג, הפכו לטריטוריה הכנסייתית המרכזית של האימפריה הרומית הקדושה. הבישוף ברנווארד (993-1022) ויורשו גוטהרד (1022–1038) הוסיפו רבות למסורת הארכיטקטונית והתרבותית של אתר המורשת העולמית של ימינו.

ברייכסטאג במיינץ ב-15 באוגוסט 1235 הגיע הבישוף קונרד השני להכרה הרשמית של הילדסהיים נסיך-בישוף (Hochstift) על ידי הקיסר פרידריך השני. כתוצאה שלילית של הצלחה זו, הילדסהיים החלה להפריע לדוכסות השכנה בראונשווייג-לינבורג של בית ולף, שהגיעה לשיאה בסכסוך של דיוקסיית הילדסהיים 1519–1523 עם הדוכס היינריך הצעיר מבראונשווייג, שהוביל לאובדן משמעותי של שטחים.

במאה ה-16, רוב הבישופות כמו גם רוב תושבי מדינת הילדסהיים עברו לפרוטסטנטיות. אבל הבישוף הצליח לא רק לשמור על עצמאותה מהמדינות הפרוטסטנטיות שמסביב בראונשווייג-לינבורג, אלא גם להחזיר חלקים גדולים מהנחלות האבודות, בעיקר בגלל שהבישופים שלה היו חברים בבית ויטלסבאך החזק מ-1573 עד 1761. האחרון, קלמנס אוגוסט מבוואריה ששלט משנת 1723, היה גם ארכיבישוף ונסיך בוחר של קלן, נסיך-בישוף של מינסטר, אוסנבריק ופדרבורן וכן מאסטר גדול של המסדר הטבטוני.<gallery>
Hildesheimer Dom 2015.JPG|קתדרלת הילדסהיים
Hildesheim, ehemalige fürstbischöfliche Residenz - Bischöfliches Generalvikariat.jpg|לשעבר ארמון הנסיך-הבישופים, היום נציגות כללית של הדיוקסיה
Hildesheim-Marienburg hell.jpg|טירת מריינבורג (הילדסהיים)
Hildesheim-Burg.Steuerwald.Torturm.03.jpg|טירת שטוארוולד
</gallery>במהלך החילון הגרמני של 1803 חולנה הילדסהיים ושטחה סופח לפרוסיה. אולם ארבע שנים מאוחר יותר, פרוסיה איבדה אותה לממלכת וסטפאליה שזה עתה הוקמה. קונגרס וינה של 1815 העניק את השטח של הנסיכות-בישופות לשעבר לממלכת הנובר.

== קישורים חיצוניים ==

הילדסהיים, בישופות
מיכאילו פומנקו

מיכאילו איוואנוביץ' פומנקו (באוקראינית: Миха́йло Іва́нович Фоме́нко; 19 בספטמבר 1948 – 29 באפריל 2024) היה מאמן כדורגל אוקראיני. לפני כן היה כדורגלן ששיחק בקבוצות דינמו קייב, זוריה לוהנסק ובנבחרת ברית המועצות.

==קריירת משחק==
פומנקו נולד במחוז סומי שבברית המועצות, בכפר מאלה ריביצה. החל את הקריירה שלו בקבוצת "ספרטק סומי" מהליגה הסובייטית השנייה. בשנת 1970 עבר לקבוצת זוריה לוהנסק, שם שיחק עונה אחת. לאחר מכן עבר למועדון הצמרת דינמו קייב, בו שיחק עד סוף הקריירה שלו כשחקן. נאלץ לקטוע את הקריירה שלו בשנת 1978 בשל בעיות גב.

לקראת יורו 1972 קיבל זימון לנבחרת ברית המועצות. היה בסגל הנבחרת בטורניר, אך לא השתתף באף אחד מהמשחקים בתחרות. את משחקו הראשון במדי הנבחרת ערך ביולי 1972 - מול נבחרת פינלנד. פומנקו היה בסגל הנבחרת עד לקיץ 1976. נטל חלק ב־19 משחקים. ביולי של אותה שנה צורף לסגל הנבחרת האולימפית לאולימפיאדת מונטריאול. במהלך האולימפיאדה השתתף בכל משחקי הנבחרת וזכה איתה במדליית הארד.

==קריירת אימון==
בשנים 1978–1979 עבר קורס מאמנים. אימן תחילה את קבוצת נעוריו ספרטק סומי. לאחר מכן עבר לדינמו קייב, שם שימש עוזרו של ולרי לובנובסקי האגדי. לאחר 4 שנים בקייב עבר לאמן מספר קבוצות בליגה השנייה של ברית המועצות. בשנת 1990 מונה במפתיע למאמנה של נבחרת עיראק, אך לאחר הפלישה העיראקית לכווית, עזב את התפקיד.
שב לאמן קבוצות באוקראינה.
בעונת 1992/1993 אימן את דינמו קייב וזכה איתה בדאבל. בהמשך אימן את צסק"א קייב, מטאליסט חרקוב וטבריה סימפרופול מהליגה האוקראינית הבכירה.

בנובמבר 2012 מונה למאמן הראשי של נבחרת אוקראינה. תחת הנהגתו הצליחה נבחרת אוקראינה להעפיל ליורו 2016. אך בתחרות עצמה הפסידה הנבחרת בכל שלושת המשחקים בשלב הבתים. בתום הטורניר התפטר פומנקו מאימון הנבחרת.

==תארים==
* כשחקן
** גביע אירופה למחזיקות גביע: 1975
** מקום שני ביורו 1972
** מדליית ארד באולימפיאדת מונטריאול
** אליפות ליגת העל הסובייטית: 1974, 1975, 1977.
** גביע ברית המועצות: 1974, 1978
* כמאמן:
** אליפות ליגת העל האוקראינית: 1992/1993
** הגביע האוקראיני: 1993

==קישורים חיצוניים==

קטגוריה:מגני כדורגל סובייטים
קטגוריה:כדורגלנים סובייטים
קטגוריה:כדורגלני זוריה לוהנסק
קטגוריה:כדורגלני דינמו קייב
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מונטריאול (1976)
קטגוריה:כדורגלני יורו 1972
קטגוריה:מאמני כדורגל סובייטים
קטגוריה:מאמני כדורגל אוקראינים
קטגוריה:מאמני דינמו קייב
קטגוריה:מאמני צסק"א קייב
קטגוריה:מאמני נבחרת אוקראינה בכדורגל
קטגוריה:מאמני נבחרת עיראק בכדורגל
קטגוריה:סובייטים שנולדו ב-1948
קטגוריה:אוקראינים שנפטרו ב-2024
לופנגפיתקוס

לופנגפיתקוס (שם מדעי: Lufengpithecus; מילולית: "קוף האדם של לופנג") הוא סוג של פרימט נכחד משפחת ההומינידיים, אשר התקיים בסוף המיוקן שלפני 12 עד 6.2 מיליון שנה. הוא תואר בידי החוקר Wu Rukang ונקרא על שם אזור לופנג שביונאן, סין. הסוג הכיל 3 מינים שהכילו 5 פריטים מאובנים שנאספו מאותו אזור בין השנים 1975 עד 1983. זהו הסוג היחיד בשבטו (Lufengpithecini).

הלופנגפיתקוס היה פרימט הומיניד שקשה לחקור את קרבתו אך נראה שהיה בעל קירבה לאורנגאוטן ופחות לאדם המודרני. הוא הגיע לאורך של ולמשקל של 55.4 עד 67.6 ק"ג, בהתבסס על גודל שיניו שנמצאו ונראה מהממצאים שהיה בעל דו-צורתיות זוויגית. הוא דומה ביותר לסוג סיוופיתקוס או לרמפיתקוס ומבנה הגולגולת מעלה זיקה לקופי האדם האפריקנים כמו הגורילה והשימפנזה וכן לראשוני האנשים. עם זאת הוא נחשב ל"קוף מסתורין", שאולי היה אב קדמון משותף בין הסיוופיתקוס לקופי האדם האפריקנים. הוא חי ביערות פתוחים ורחבי עלים שהשתרעו בסין הקדומה וניזון מפירות ועלים רכים.

==מינים==
היו בסוג זה 3 מינים:
* Lufengpithecus hudienensis - אשר חי לפני כ-7.1-8.2 מיליון שנה והתגלה במחוז יואנמו (Yuanmou Basin)
* Lufengpithecus keiyuanensis - אשר חי לפני כ-10-11.1 מיליון שנה והתגלה במחוז שיאולונגטן (Xiaolongtan Basin)
* Lufengpithecus lufengensis - - אשר חי לפני כ-6.9-6.2 מיליון שנה והתגלה במחוז לופנג (Lufeng Basin)

בעבר היה בסוג גם המין L. chiangmuanensis, אך הוא הועבר לסוג קורטפיתקוס (Khoratpithecus).

==קישורים חיצוניים==

==הערות שוליים==

קטגוריה:פונגינאים
קטגוריה:מינים שנכחדו: הומינידים
קטגוריה:מאובני טקסונים שתוארו ב-1987
קטגוריה:מגה-פאונה של הנאוגן באירואסיה
רותם קלר

רותם קלר (נולד ב-9 בנובמבר 2002) הוא כדורגלן ישראלי המשחק בעמדת המגן השמאלי.

==קריירה==
קלר התחיל את הקריירה שלו בקבוצת הילדים של הפועל חדרה וכעבור שנתיים הצטרף לזו של מכבי נתניה. ב-15 ביוני 2020 ערך את הופעת הבכורה שלו בקבוצה הבוגרת בהפסד 3-1 לבני יהודה. עונה לאחר מכן היה חלק מהסגל של הקבוצה הבוגרת ורשם 18 הופעות במדיה.

ב-25 בינואר 2022 הושאל לדיושג'ר מליגת העל ההונגרית עד לסיום העונה.

ב-1 בפברואר 2023 חתם בהפועל חדרה.

ב-6 באוגוסט 2023 הצטרף לבני סכנין.

==תארים==
; מכבי נתניה
*גביע הטוטו: 2022/2023

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חדרה: כדורגלנים
קטגוריה:כדורגלני מכבי נתניה
קטגוריה:כדורגלני דיושג'ר
קטגוריה:כדורגלני הפועל חדרה
קטגוריה:כדורגלני בני סכנין
קטגוריה:כדורגלנים ישראלים בהונגריה
קטגוריה:ישראלים שנולדו ב-2002
פדור הולץ

פדור הולץ (בגרמנית: Fedor Holz; נולד ב-25 ביולי 1993) הוא שחקן פוקר גרמני אשר זכה בשני צמידי אליפות העולם בפוקר ובארבעה גביעי סבב טריטון.

==ביוגרפיה==
הולץ החל את קריירת הפוקר שלו כשחקן אונליין תחת השם "CrownUpGuy" בפוקרסטארס. ב-2014 זכה באליפות העולם באונליין של פוקרסטארס, ובפרס של כ-1.3 מיליון דולר. ב-2015 סיים במקום ה-25 באירוע המרכזי בסבב אליפות העולם בפוקר. במהלך שנים אלו דורג כשחקן טורנירי האונליין הטוב ביותר בעולם בדירוג Pocketfives.

ב-2016 זכה בטורניר ה-Super High Roller בסבב טריטון. באותה השנה זכה גם בצמיד אליפות העולם בפוקר הראשון שלו, כאשר ניצח את טורניר ההתרמה של ארגון ה-One Drop אשר היה בעל עלות כניסה של 111,111 דולר. במהלך אותה שנה זכה בסך של כ-16 מיליון דולר. את זכייתו הגדולה ביותר עשה ב-2018, כאשר סיים במקום השני בטורניר התרמה נוסף של ארגון ה-One Drop, בעל עלות כניסה של מיליון דולר, וזכה ב-6 מיליון דולר.

נכון למרץ 2024, הולץ זכה בסך של כ-41.4 מיליון דולר מטורנירי פוקר, כשמתוכם כ-13.4 מיליון דולר בסבב אליפות העולם, והוא במקום ה-12 בכל הזמנים בזכיות מטורנירים, והראשון מבין שחקני הפוקר הגרמנים.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2016
| dir="ltr" | $111,111 High Roller for One-Drop Hold'em
| $4,981,775
|-
| 2020
| dir="ltr" | $25,000 Heads Up No Limit Hold'em (Online)
| $1,077,025
|}

==קישורים חיצוניים==

== הערות שוליים ==

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר
קטגוריה:גרמנים שנולדו ב-1993
סטולה

ליוויה דרוסילה לובשת סטולה ופאלה]]
סטולה (בלטינית: stola, ברבים: stolae) היה בגד מסורתי לנשים רומיות, המקבילה לטוגה שנלבשה על ידי גברים.<ref name=":0"></ref> הסטולה נקראת גם וסטיס לונגה (vestis longa).<ref></ref>

== תיאור ==
הסטולה הייתה שמלה ארוכה, בעלת קפלים, חסרת שרוולים שנשים רומיות נשואות (matronae) לבשו.<ref name=":0" /><ref></ref> הסטולה נלבשה בדרך כלל מעל לטוניקה ומתחת לגלימה (פליום ).<ref></ref>

== ראו גם ==
* פפלוס

== קישורים חיצוניים ==
* 
* [https://oxfordre.com/classics/display/10.1093/acrefore/9780199381135.001.0001/acrefore-9780199381135-e-8366;jsessionid=464A764AFD27F6DCADBF2E11BCDBD8CF סטולה] באתר מילון אוקספורד
* [https://penelope.uchicago.edu/Thayer/E/Roman/Texts/secondary/SMIGRA*/Stola.html סטולה]

== הערות שוליים ==

קטגוריה:ביגוד
קטגוריה:שמלות
קטגוריה:רומא העתיקה
2003 בספרות

== ספרים חדשים ==
* צ'יממנדה נגוזי אדיצ'יה - היביסקוס סגול
* מרטין איימיס - כלב צהוב
* מרגרט אטווד - בז וניאלה (Oryx and Crake)
* דן בראון - צופן דה וינצ'י
* קורנליה פונקה - לב של דיו
* מארק האדון - המקרה המוזר של הכלב בשעת לילה
* חאלד חוסייני - רודף העפיפונים
* ג'ומפה להירי - השם הטוב

=== ילדים ונוער ===
* קרסידה קאול - הדרקון הראשון שלי
* ג'יי קיי רולינג - הארי פוטר ומסדר עוף החול

== פרסים ==
* פרס נובל לספרות: ג'ון מקסוול קוטזי
* פרס אסטריד לינדגרן: מוריס סנדק וכריסטינה נסטלינגר
* פרס קמואש: רובם פונסקה'
* פרס דבלין הבינלאומי לספרות: אורהאן פאמוק שמי הוא אדום
* מדליית ניוברי - אבי (Edward Irving Wortis), Crispin: The Cross of Lead

==קישורים חיצוניים==

קטגוריה:שנים בספרות - המאה ה-21
קטגוריה:2003
קטגוריה:ספרי 2003
טאוויי

טאוויי (בבורמזית: ထားဝယ်) היא עיר בדרום-מזרח מיאנמר והיא מהווה את בירת מחוז טנינטארי , הידועה בעבר כמחלקת טנאסרים, על הגדה הצפונית של נהר טאוויי. העיר נמצאת כ-614.3 ק"מ דרומית מזרחית ליאנגון. אוכלוסייתה נכון לשנת 2014 מונה כ-146,964. "טאוויי" הוא גם שמו של אחד מ-135 המיעוטים האתניים של מיאנמר. העיר מהווה עיר נמל בשפך נהר טאוויי, 30 ק"מ מים אנדמן והיא מועדת להצפות בעונת המונסון.

==היסטוריה==
מכיוון שלאתר העתיק, סאגרה סיטי (טאוויי העתיקה), שנמצאת כ-6 קילומטרים צפונית לעיר הנוכחית, יש כל כך הרבה עקבות של תרבות פיו, היא הוכרה כאחת מבירות המחוז בעידן פיו העתיקה.

מהמאות ה-11 עד ה-13, דאווי היה חלק מממלכת פגן. מ-1287 עד 1564, דאווי הפך לחלק מממלכת סוחוטאי ומממלכת איוטאיה יורשתה. מ-1564 עד 1594, דאווי היה חלק משושלת טוונגו של בורמה. סיאם החזירה את העיר באופן זמני בין 1594 ל-1614. מ-1614 ועד שנות ה-40 של המאה ה-20, דאווי הייתה העיר הדרומית ביותר תחת שלטון בורמזי, והיא הוגנה על ידי חיל מצב בורמזי. בסוף שנות ה-40 של המאה ה-20, במהלך מלחמת האזרחים בבורמה בשנים 1740–1757, השתלטה על דאווי, יחד עם חוף טנאסרים הצפוני, על ידי סיאם. בורמה החזירה לעצמה את העיר בשנת 1760 במסגרת המלחמה הבורמזית-סיאמית , והרחיבה את שליטתה על כל חוף טנאסרים בשנת 1765. חוף טנאסרים נמסר לידי הבריטים לאחר המלחמה האנגלו-בורמזית הראשונה (1824–1826).

לאחר העצמאות ב-1948, הפכה העיר לחלק מחטיבת טנאסרים, שכללה גם את מדינת מון של היום. בשנת 1974, מדינת מון נוצרה משטחים של מטנאסרים ודאווי הפכה לבירת החטיבה הקטומה. בשנת 1989 שונה שמה האנגלי של העיר מ-Tavoy ל-Dawei, וטנאסרים (Tenasserim) הפכה לטנינטארי (Tanintharyi).

==קישורים חיצוניים==

* 

==הערות שוליים==

קטגוריה:מיאנמר: ערים
קטגוריה:ערי בירה של יחידות מנהליות
קטגוריה:יישובים שהוקמו ב-1751
וורמסר

וורמסר הוא שם משפחה ממקור גרמני המעיד על מוצאו של נושאו או אבותיו מן העיר וורמס בגרמניה.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
קרקע אלוביאלית

קרקע אלוביאלית (מלטינית: alluvius, סחף, "לשטוף נגד") היא קרקע שנסחפה בזרם של מים.

ההרכב הכימי הממוצע של קרקע אלוביאלית הוא 58% צורן דו-חמצני (SiO<sub>2</sub>), 28% אלומינה ותחמוצת ברזל (Al<sub>2</sub>O<sub>3</sub>+Fe<sub>2</sub>O<sub>3</sub>), 11% סידן פחמתי (CaCO<sub>3</sub>), 1.2% אשלגן חד-חמצני (K<sub>2</sub>O) ו-2% חומר אורגני.

באזורים גשומים, קרקע אלוביאלית היא חומה כהה או שחורה. קרקע אלוביאלית נחשבת פורייה מאוד.

==הערות שוליים==

אלוביאלית
קרולין הנסי

קרולין הנסי (באנגלית: Carolyn Hennesy; נולדה ב-10 ביוני 1962) היא שחקנית אמריקאית.

==ביוגרפיה==
הנסי נולדה בשכונת אנסינו בלוס אנג'לס, אביה היה מעצב אומנותי בתעשיית הקולנוע. היא אחייניתה של השחקנית ברברה ראש .

ב-1992 הופיעה לראשונה בקולנוע בסרט "I Don't Buy Kisses Anymore", ב-2003 גילמה תפקיד קטן של אישה עשירה בסרט "שליחות קטלנית 3: עלייתן של המכונות" ובאותה שנה גילמה תפקיד קטן של חברת קונגרס בסרט "לא רק בלונדינית 2". היא דיבבה את אמא של במבי בסרט "במבי 2". ב-2006 גם הופיעה בסרט הקומי "קליק", ב-2007 גילמה שופטת בסרט "Cougar Club".

בטלוויזיה שיחקה תפקיד קבוע בקומדיית המצבים "ג'ני" עם ג'ני מקארתי ובסדרה דוסון קריק, היא שיחקה את ברב, סוכנת נדל"ן שעובדת עם ג'ולס בסדרה קוגר טאון.

בשנת 2022 השתתפה לצדה טטיאנה עלי במותחן הטלוויזיוני "Vanished: Searching For My Sister" מבית ערוץ לייפטיים. 

ב-2011 הוציאה את הרומן שכתבה "The Secret Life of Damian Spinelli".

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1962
פרנק באייר

פרנק באייר (בגרמנית: Frank Paul Beyer; 26 במאי 1932, נוביץ, האימפריה הגרמנית – 1 באוקטובר 2006, ברלין) היה במאי קולנוע גרמני. על עבודתו הוא זכה במספר פרסים לרבות פרס בפסטיבל הסרטים הבין-לאומי בברלין ופעמיים ב"פרס לאומי של גרמניה המזרחית".

==ראשית הקריירה==
פרנק באייר נולד בעיירה נוביץ שבמדינת תורינגיה, בגרמניה. לאחר עליית הנאצים לשלטון אביו שהיה חבר במפלגה הסוציאל-דמוקרטית של גרמניה איבד את העבודה. בשנת 1942 הוא גויס לורמאכט ובמהלך 1943 נהרג בקרבות של מלחמת העולם השנייה.

באייר סיים לימודי בית הספר בשנת 1950 באייר רצה ללמוד היסטוריה באוניברסיטת לייפציג אך לא קיבל לכך אישור מהשלטונות. בשנת 1952 הוא התחיל ללמוד משחק באוניברסיטת הומבולדט של ברלין ותוך זמן קצר הועבר ללימודי בימוי בפראג. בשנת 1954, עוד במהלך הלימודים הוא התחיל לעבוד בדפ"א, חברה מזרח גרמנית לקולנוע. 

==הקריירה הקולנועית==
באייר המשיך לעבוד ב"דפ"א" לאחר סיום הלימודים והתרכז בסרטים שתיארו אירועי מלחמת העולם השנייה. בשנת 1963 הוא סיים את הסרט Naked Among Wolves על הסתרת ילד יהודי על יד אסירים בבוכנוואלד. בשנת 1966 הוא סיים עבודה על סרטו "בעקבות האבנים". למרות הצלחה בהקרנה הראשונה אחרי שלוש ימים הסרט נאסר להמשך הקרנה. הקרנתו חדשה רק בשנת 1989.

מסיבות אישיות באייר עזב את "דפ"א". בשנים 1967–1969 הוא עבד בתיאטרון בדרזדן. בשנת 1968 הוא קיבל אישור לעבוד כבמאי עבוד טלוויזיה. בשנת 1971 הוא ביים סדרה בת 5 פרקים על הימים האחרונים של צי גרמני בשנת 1945. בשנת 1975 הוא ביים סרט "יעקב השקרן" שהתרחש בגטו בשטח פולין הכבושה. סרטו זכה בפרס בפסטיבל הסרטים הבין-לאומי בברלין והיה מועמד לקבלת פרס אוסקר. זה היה המקרה היחיד בו סרט שצולם בגרמניה המזרחית היה מועמד לקבלת פרס אוסקר.

בשנת 1977 באייר צילם סרט Das Versteck עם מנפרד גרוג בתפקיד הראשי. מכיוון שגרוג ביקש לעזוב את גרמניה המזרחית הסרט לא הוקרן. על סרטו Geschlossene Gesellschaft משנת 1978 נמתחה ביקורת קשה מצד השלטון ולבאייר נאסר לעבוד בבימוי.

למרות איסור זה באייר קיבל אישור לעבוד בברלין המערבית בו הוא עשה מספר סרטים.

לאחר איחוד גרמניה באייר המשיך בבימוי. בשנת 1993 הוא היה ראש צוות השופטים בפסטיבל קולנוע של ברלין. הוא נפטר בשנת 2006 לאחר מחלה קשה.

==קישורים חיצוניים==

* 

קטגוריה:במאי קולנוע גרמנים
קטגוריה:אישים הקבורים בבית הקברות דורותיאנשטאדט
קטגוריה:גרמנים שנולדו ב-1932
קטגוריה:גרמנים שנפטרו ב-2006
חוק הבוררות

חוק הבוררות התשכ"ח-1968 הוא החוק המסדיר את דיני הבוררות בישראל. החוק נחקק בשנת ה'תשכ"ח (1968) על בסיס הפקודת המנדטורית. מכח חוק זה מוסדר מעמד של בתי הדין הפרטיים לממונות.
==תולדות החוק==
מטרת החוק היא עיגון של מערך פתרון הסכסוכים מחוץ לבית המשפט, מערך המביא ליעול והגינות של הפתרונות המוצעים. המגמה של בתי המשפט היא למעט בהתערבות בהכרעות הבוררים ולא לנהל דיונים נוספים במקביל או לאחר פסיקתם, על מנת לשמור על יתרונות ההליך. עד לחקיקת החוק הבוררות פעלה בכוח הפקודה המנדרטורית שנחקקה בשנת 1926 וההייתה העתק כמעט מדויק מחוק הבוררות הבריטי משנת 1889. עקב היותו של החוק מיושן ולא מעודכן היו בו פתחים רבים לשיהוי וסיבוך ההליכים מה שמנע ממנו להיות יעיל וזול ביחס להליך משפטי רגיל. החוק בבריטניה תוקן מספר פעמים אך התיקונים לא יובאו לישראל ועם השנים גדל הפער. בשנת 1968 חוקק החוק החדש כשמטרתו המוצהרת היא לתיקון הליקויים שהתגלו בפקודה והגברה היעילות של מוסד הבוררות.

בשנת 1974 תוקן החוק לראשונה ונוספו לו מספר תוספות המחילות את חוק הבוררות גם על בוררות חוץ אשר חלה עליה אמנה שישראל צד לה. לאחר מכן החוק תוקן עוד 3 פעמים בשנים: ה'תשס"ט-2008, ה'תשע"ח-2018 וה'תשע"ט-2018.
==מבנה החוק==
החוק בנוי משבעה פרקים:
* פרק א': פרשנות. החלק כולל סעיף ובו הגדרות למושגים המופיעים בחוק.
* פרק ב': הסכם בוררות. הפרק מסדיר מה מוגדר כהסכם בוררות.
* פרק ג': מינוי בורר והעברת בורר מתפקידו. בפרק זה מפרט החוק את הליך המינוי של הבורר, בין על ידי הצדדים ובין על ידי בית המשפט, וכן עוסק בסוגיית העברת בורר מתפקידו.
* פרק ד': מהלך הבוררות. בחלק זה מפורטות סמכויות הבורר לניהול ההליך, דרכי זימון עדים, הסתייעות בבית המשפט וכדומה.
* פרק ה': פסק הבוררות. הפרק מסדיר את אופן חתימת פסק הדין של הבורר ואישורו בבית משפט. כמו כן הפרק עוסק בתיקון או ביטול פסק בוררות וכן ערעור עליו בפני בית משפט.
* פרק ו': חיובי הבורר ושכרו.
* פרק ז': הוראות שונות. הפרק דן במספר נושאים כגון: סמכויות הרשם, ערעור, שמירת דינים והוראות מעבר.

במסגרת התיקון השני לחוק בשנת 2008 הוכנסו תיקונים שונים לחוק וביניהם שתי תוספות לאחר פרקי החוק. התוספת הראשונה לתחילת פרק ב' ומפרטת על הליך הבוררות ואופן ניהולו. התוספת השנייה לפרק ה' מביאה פרטים נוספים על הליך הערעור.

== לקריאה נוספת ==
* אורי גורן, בוררות, בהוצאת נבו (2018).
* סמדר אוטולנגי, בוררות - דין ונוהל.
* דפנה קפליוק, בוררות ושפיטה - על מקום הבוררות במערכת המשפט (2008).
* ישראל שמעוני, דיני בוררות - אופק חדש בבוררות, בהוצאת בורסי (2009, מהדורה שלישית 2019)

==קישורים חיצוניים==

==הערות שוליים==

קטגוריה:ישראל: חקיקת משפטים
קטגוריה:בוררות
קטגוריה:הכנסת השישית: חקיקה
תיקני ענק

תיקני ענק (שם מדעי: Blaberidae) היא המשפחה השנייה בגודלה מבחינת מספר המינים בסדרת התיקנאים. משפחה זו כוללת מינים גדולים יחסית של תיקנים, בניהם כמה מינים פופולרים, הנמכרים כחיות מחמד לגידול או לשם האכלת חיות אחרות. עדויות ראשונות של משפחה זו נמצאו במאובנים מתור הקרטיקון. זו משפחת התיקנים היחידה המשריצה , ולא מטילה את הביצים בתיק ביצים כשאר הטקסונים בסדרה.

==מינים נבחרים==
*תיקן לוחש
*תיקן החממות (Pycnoscelus surinamensis) - מין פולש המצוי גם בישראל.

==קישורים חיצוניים==

*
קטגוריה:בעלי חיים שתוארו ב-1864
קטגוריה:טקסונים שתוארו בידי הנרי לואיס פרדריק דה סאוסור
אליזבטה לוין

אליזבטה לוין (נולדה ב-1955) היא סופרת, פיזיקאית ומרצה בעלת תואר שלישי מטעם הפקולטה למדע והנדסה של חומרים בטכניון.

== ביוגרפיה ==
אליזבטה לוין נולדה בקייב שבברית המועצות והתחילה שם את לימודיה במגמת הפיזיקה במכון הפוליטכני. בשנת 1974 עלתה לישראל עם משפחתה והמשיכה את הלימודים בפקולטה לפיזיקה בטכניון בחיפה. היא השלימה את התואר הראשון ב-1977. את התואר השני והשלישי עשתה בפקולטה להנדסת החומרים בהנחייתו של פרופסור אלעזר גוטמנאס.

במשך כ-30 שנה מתמקדת בחקר הזמן ופועלת למען אינטגרציה בין המדעים המדויקים לבין מדעי החיים ומדעי הרוח. מ-2017 היא חברה בחברה הבינלאומית לחקר הזמן (ISST).

ב-2018, במהלך ראיון בתוכניתה של לאה שקלאר "שניים יחדיו" ברדיו ירושלים, היא תיארה נושאים עיקריים בהם עוסקת טמפורולוגיה (חקר הזמן):

תוצאות ביניים של מחקריה סוכמו בעשרות מאמרים אקדמיים וב-5 ספרים ב-3 שפות. בעברית פורסמו שניים מספריה – "תאומים שמיימיים" ו"שעון הפניקס".

== ספרים בעברית ==
* תאומים שמימיים, הוצאת השראה, 2009.
* שעון הפניקס, הוצאת משכל, ידיעות אחרונות, 2014.

== קישורים חיצוניים ==

* דף אישי באתר של החברה בינלאומית לחקר המן
https://studyoftime.org/user/elevin/
* Integrative Research Institute. Temporology.
http://www.levin.iri-as.org/index_e.html
* דף באתר "כרונוס" של אוניברסיטת מוסקבה http://www.chronos.msu.ru/ru/rnameindex/levin-e

== הערות שוליים ==

2023 02
קטגוריה:סופרים ישראלים
קטגוריה:סופרים כותבי עברית
קטגוריה:פיזיקאים ישראלים
קטגוריה:מחברי ספרי עיון ישראלים
קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:חיפה: אישים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1955
קטגוריה:ישראלים שנולדו ב-1955
גואדלופה מרין

גואדלופה מרין (בספרדית: Guadalupe Marín; 16 באוקטובר 1895 – 16 בספטמבר 1983), הייתה דוגמנית וסופרת מקסיקנית.

== ביוגרפיה ==
מרין נולדה בסיודד גוסמאן במדינת חליסקו סמקסיקו.<ref name=":0"></ref> כשהייתה בת שמונה, עברה מרין עם משפחתה לגוודלחרה.<ref></ref> ב-1922 היא הפכה לאשתו השנייה של הצייר דייגו ריברה. היא הייתה האם של שתי בנותיו הצעירות של ריברה, רות וגואדלופה ריברה מרין.<ref></ref> מרין הייתה נשואה לריברה במשך שש שנים, עד 1928.

לאחר מכן היא נישאה למשורר חורחה קואסטה ב-9 בנובמבר 1928; הם התגרשו ב-13 באפריל 1933. היה לה בן אחד, מנישואיה השניים, יליד 1930.<ref></ref>

מרין הייתה נושא לציורי דיוקן של ריברה, פרידה קאלו וחואן סוריאנו.<ref></ref><ref></ref><ref></ref> היא מופיעה בציור הקיר של ריברה "הבריאה", וגם דגמנה בעירום עבור ציור הקיר שלו בכנסייה בצ'פינגו. היא גם דגמנה עבור הצלם אדוארד וסטון. על הדיוקן שלה משנת 1924, כתב וסטון "אני מסיים את הדיוקן של "לופה" (מרין). זה ראש הרואי, הטוב ביותר שעשיתי במקסיקו."<ref></ref>

בשנת 1938 פורסם הרומן האוטוביוגרפי למחצה של מרין "האישה הייחודית"<ref></ref> ספרה "לה אוניקה" נאסר לפרסום במקסיקו במשך שנים רבות בשל אופיו הארוטי. בשנת 2003, הרומן של מרין צוטט על ידי הסופר סלבדור א. אורופסה בספרו על קבוצת האמנים לוס קונטנמפוראנאוס כמאפיין פמיניסטי של תנועת הסופרים במקסיקו שלאחר המהפכה. מרין גם כתבה את Un día patrio (יום פטריוטי) ב-1941, שבו הביעה רעיונות פוליטיים.<ref name=":0" />

== מורשת ומוות ==
מרין מתה במקסיקו סיטי ב-16 בספטמבר 1983, בגיל 87.

רומן בספרדית על זמנם של מרין וריברה ביחד, Dos Veces única מאת אלנה פוניאטובסקה (Elena Poniatowska), יצא לאור ב-2016.<ref></ref>

בסרט הקולנוע "פרידה" על פרידה קאלו, שנוצר בשנת 2002, מרין מוצגת על ידי השחקנית ולריה גולינו.<ref></ref>

== הערות שוליים ==

קטגוריה:סופרות מקסיקניות
קטגוריה:דוגמניות מקסיקניות
קטגוריה:ילידות 1895
קטגוריה:נפטרות ב-1983
חניה במקביל

אנימציה הממחישה חניה במקביל
חניה במקביל היא סוג של חניה, אשר במסגרת התמרון הרכב שמחנה, צריך להיכנס לחלל שבין שני כלי רכב אחרים החונים בשולי הכביש. חניה במקביל היא מיומנות חשובה לכל נהג, במיוחד משום היא מאפשרת שימוש יעיל יותר בכמות המוגבלת של מקומות חניה באזורים אשר מאוכלסים בצפיפות.

על מנת לבצע חניה במקביל. צריך הנהג בתחילה לעמוד במקביל לרכב החונה, שממוקם אחרי מקום החנייה, לוודא שהרכב נמצא במרחק בטוח מהרכבים החונים, ולאחר מכן לנסוע לאחור אל מקום החנייה תוך כדי שמיישרים את הרכב.

תמרון הנהיגה כולל נסיעה לאחור, עשוי להיות מעט קשה לביצוע עבור נהגים מסוימים – במיוחד נהגים חדשים. בתחילת המאה ה-21 החלו יצרני כלי רכב לפתח ולשווק מערכות המסייעות לנהגים לבצע חניה במקביל באופן אוטומטי, ואשר הופכות את התמרון לקל ומדויק בהרבה יותר. מערכות אלו משתמשות בחיישנים ומצלמות כדי לבצע את התמרון. לצורך החניה ניתן להיעזר בחיישן חנייה, שגם מסייע למניעת דריסת ילדים בנסיעה לאחור.

== קישורים חיצוניים ==

קטגוריה:חניה
מזותהיירוס

מזותהיירוס (שם מדעי: Mazothairos; משמעות השם: "הציר של נחל מזון") הוא סוג חרק נכחד שהתקיים במשך הקרבון הפנסילבני שלפני 309 מיליון שנה מזמננו באמריקה הצפונית. היה זה אחד החרקים הגדולים ביותר שהתקיימו מעולם.

סוג זה תואר ב-1983 בידי החוקרים: Jarmila Kukalová-Peck- ו-Eugene S. Richardson ונכלל בו מין יחיד - Mazothairos enormis.

המאובנים החלקיים של חרק זה התגלו בערוגת נחל מזון שבאילינוי, כשלצידו נמצא גם המאובן הלאומי של אילינוי – הטולימונסטרום ופאונה שלמה נכחדת שהתקיימה באקלים טרופי.
== מאפיינים ==
חרק זה היה שונה מהחרקים המודרניים והשתייך לסדרה הקדומה Plaeodictyoptera, הקרובה מעט לאודונטופטרה, בה השפיראים ולבריומאים. הוא היה גדול ביותר ביחס לחרק ומוטת כנפיו עשויה להגיע לאורך של 56 ס"מ, כך שהיה אחד מהגדולים שבחרקים, קטן רק מהמגאנוירופיס והמגאנוירה שהתקיימו לצידו.

הממצאים שלו כללו חלקי פה דמויי-מקור שדמה לקשית כשל היתושים ואולי היה בעל מעין "משאבה" שאיתה ניקב רקמות צמחים כדי לשתות מהנוזלים שלהם, כפי שעושים כמה חיפושיות או פשפשים. לחרק זה היו ארבע כנפיים גדולות כשל שפירית ועוד זוג קטן מאחורי הראש. הדבר מעניק לו את הכינוי: "חרק בעל שש כנפיים".

למעשה מאפיינים אלה בעיקר משוערים מאחר שאינם השתמרו במאובנים, למעט חלק משריון הגב שלו ואזורים קשורים, אך נראה שהיה ניחן בהם בהתבסס על חרקים בעלי מבנה דומה.

ייתכן וחרק זה חי כבריום או שפירית לפרק זמן מסוים, תוך שהוא חי כזחל במים. ככל הנראה לא היה יבשתי לחלוטין כמו חרקים מאוחרים יותר שהיו גם קטנים בהרבה.

==קישורים חיצוניים==

==הערות שוליים==

קטגוריה:בעלי חיים שתוארו ב-1983
קטגוריה:טקסונים שתוארו בידי יוג'ין סטנלי ריצ'רדסון
קטגוריה:אודונטופטרה
קטגוריה:בעלי חיים שחיו בקרבון באירופה
קטגוריה:חרקים שחיו בפלאוזואיקון
קטגוריה:מאובני טקסונים שתוארו ב-1983
לאונטוזאורוס

לאונטוזאורוס (שם מדעי: Leontosaurus) הוא סוג נכחד של תראפסיד גדול ממשפחת הגורגונופסיים, אשר חי בסוף הפרם של דרום אפריקה, כ-260 עד 252 מיליון שנה מזמננו.

הסוג תואר ב-1950 בידי החוקר רוברט ברום והחוקרת מרג'רי גרינווד (Marjorie Greenwood) והכיל מין יחיד - Leontosaurus vanderhorsti. הוא התגלה בתצורות בלפור שבמדבר קארו בדרום אפריקה.

סינאפסיד טורף זה היה קרובם של הרובידגיה והדינוגורגון וגם הגיע לגודל דומה של עד שלושה מטרים. כמותם היה בעל מבנה גולגולת כבדה ומבנה לסתות חזקות בעלות ניבים מזדקרים ששימושו להרוג טרף כמו זוחלים קדומים וסינאפסידים אחרים. היו לו גפיים ארוכות וזנב ארוך שעזר בייצוב וככל הנראה הוא היה טורף-על באזור מחייתו.

==קישורים חיצוניים==

==הערות שוליים==

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:דרום אפריקה: מאובנים
קטגוריה:מאובני טקסונים שתוארו ב-1950
קוקיזוב

קוקיזוב (באוקראינית: Кукезів, קוקזיב; בפולנית: Kukizów; ברוסית: Кукезов, קוקזוב) הוא כפר במחוז לבוב במערב אוקראינה ובו כ-380 תושבים.

הכפר ממוקם במערב הנוף ההיסטורי של גליציה ב על הנהר דומנה (Думна), כ-19 קילומטרים דרומית למרכז מחוז המשנה לשעבר, קאמיאנקה בוזקה ו-21 קילומטרים צפונית-מזרחית למרכז מחוז לבוב.

ב-12 ביוני 2020 הפך הכפר לכפוף לרשות המקומית של יריצ'וב נובי, במחוז משנה לביב; עד אז הוא היה שייך עם 3 כפרים נוספים לרשות של סטארי יריצ'וב במחוז משנה קאמיאנקה בוזקה.

==היסטוריה==
המקום הוזכר לראשונה בכתב ב-1438 כ-Kukesowa וקיבל את זכויות מגדבורג ב-1502. זה היה בתחילה ברפובליקת האצילים של האיחוד הפולני-ליטאי. העיירה צורפה ב-1772 כקוקייזוב (Kukiesow) במחוז למברג של גליציה שבשליטת האימפריה האוסטרו הונגרית עד 1918. בשלהי האימפריה ההבסבורגית איבד המקום הרבה מחשיבותו, איבד את מעמדו העירוני ואז נוהל כעיירת שוק.

לאחר תום מלחמת העולם הראשונה הועבר המקום לשלטון פולין, שולב כאן משנת 1921 כקוקיזוב (Kukizów) במחוז לבוב. לפי תוצאות המפקד הכללי ב-1921, חיו בקוקיזוב 314 פולנים, 423 אוקראינים ו-5 יהודים. המפקד ב-1931 הראה 723 תושבים, כ-59% אוקראינים, 35% פולנים, 6% יהודים.

במלחמת העולם השנייה נכבש תחילה על ידי ברית המועצות ומשנת 1941 ועד 1944 על ידי גרמניה הנאצית והנפה הוצמדה לגליציה. לאחר שנכבשה מחדש על ידי כוחות סובייטים ב-1944, היא שבה לברית המועצות ב-1945 ושולבה ברפובליקה הסובייטית הסוציאליסטית האוקראינית. מאז 1991 היישוב הוא חלק מאוקראינה של ימינו.

==הקהילה היהודית==
===הקהילה הקראית ומשפחת קוקיזוב===
משפחות קראים הגיעו לקוקיזוב מטרקאי ב-1688, בנו (בית כנסת קראי) וחיו בעיירה עד 1831, עת עברו להאליץ'. בית הקברות הקראי שפעל עד 1831 הרוס כיום, משום שבשנות ה-60 של המאה ה-20, בתקופת השלטון הסובייטי, נלקחו המצבות לסלילת כבישים.

ביישוב התגוררה משפחה ידועה של מלומדים קראים הקרויים על שם היישוב. בהם היה מרדכי בן ניסן קוקיזוב שכתב בעברית את הספר "דוד מרדכי" (הודפס בהמבורג ב-1714 עם תרגום ללטינית). הספר דן בקרע בין הקראים ליהודים הרבניים. הספר נכתב כתשובה לבקשת יאקוב טריגלנד (Jacob Trigland) מאוניברסיטת ליידן, שפנה אליו בשמם של פרוטסטנטים, שהתייחסו ליהדות קראית כגרסה טהורה יותר של יהדות שלא "עוותה" על ידי התלמוד. ספר נוסף שכתב היה "לבוש מלכות" (יצא לאור ב-1698), ובו תיאר את ההיסטוריה של היהודים הקראים ועיקרי דתם. ספר זה בא כתגובה לפנייה של מלומדים שוודים שקיבלו בקשה מקרל השנים עשר, מלך שוודיה. מהדורה של ספר זה הודפסה ב-1866 על ידי אדולף נויבאואר. הוא חיבר גם ספר דקדוק עברי ופיוטיו נכללו בסידור הקראי. נכדו, דוד בן מרדכי קוקיזוב, התיידד בצעירותו עם נחמן קרוכמל, עקר ב-1822 מקוקיזוב ליבפטוריה בחצי האי קרים, יסד שם בית דפוס קראי והדפיס מחדש את הספר "אדרת אליהו" של אליהו בשייצי וכן את "קביעת ראשי חדשים ותקופות כמנהג הקראים". ספרו העיקרי, "צמח דוד" (הושלם ב-1848), עוסק בהלכות שונות והודפס ב-1897 בסנקט פטרבורג.

===הקהילה הלא-קראית===
הייתה קיימת בקוקיזוב אוכלוסייה יהודית לא-קראית בתקופת האיחוד הפולני-ליטאי שהייתה כפופה לקהילה היהודית בעיר לבוב.

יש גם עדויות לקהילה לא-קראית קטנה מהמאה ה-19, וערב השואה ישבו בקוקיזוב כמה עשרות יהודים שהיו אחוזים בודדים מהאוכלוסייה הכללית.

בסוף 1942, בתקופת הכיבוש הנאצי, הוקם ביריצ'וב נובי גטו שנלקחו אליו גם יהודים מכפרים בסביבה כמו קוקיזוב, והוא התקיים עד שיושביו נרצחו בבור הריגה בינואר 1943.

==קישורים חיצוניים==

==הערות שוליים==

קטגוריה:מחוז לבוב: יישובים
קטגוריה:יהדות קראית
קטגוריה:יישובים שהוקמו במאה ה-16
טוני וייטרס

אנתוני קית' וייטרס (באנגלית: Anthony Keith Waiters; 1 בפברואר 1937 – 5 בנובמבר 2020), היה שוער כדורגל ומאמן אנגלי. ווייטרס היה המאמן של נבחרת קנדה כאשר העפילה לראשונה למונדיאל 1986.<ref></ref>

== קריירה ==
טוני וייטרס החל את הקריירה שלו בשנת 1958 במועדון הכדורגל החובבני בישוף אוקלנד מהליגות הנמוכות באנגליה. לאחר מכן עבר למקלספילד טאון ובמקביל שיחק בנבחרת החובבים של אנגליה במאי 1959. לאחר שזוהה על ידי מאמן בלקפול, רון סוארט, הוא הפך לשחקן כדורגל מקצועי. הוא רשם במדי המועדון למעלה מ-250 הופעות במועדון. במהלך השנים הוא אף שיחק במדי נבחרת אנגליה ובנוסף נבחר לסגל הראשוני (הרחב) של אלף רמזי למונדיאל 1966, אך בסופו של דבר לא נכנס לסגל הסופי. וייטרס פרש ב-1967, אך חזר מפרישה ב-1970, לאחר שנפצע שוערה של ברנלי, פיטר מלור. הוא פרש סופית ב-1972.

ב-1973, וייטרס החל את קריירת האימון שלו בנבחרת הנוער של אנגליה אותה הוביל לאליפות אירופה שנערכה באיטליה. לאחר מכן הוא אימן בפלימות' ארגייל אותה הוביל לעלייה ב-1975. ב-1977 הפך וייטרס למאמנה הראשי של קבוצת ונקובר וייטקאפס הקנדית ששיחקה בליגת ה-NASL, ובשנת 1979 הוביל אותה לאליפות. ב-1981, הוכרז וייטרס כמאמנה של נבחרת קנדה. וייטרס אף עזר לנבחרת האולימפית של קנדה להעפיל עד לרבע גמר אולימפיאדת 1984, וב-1985 זכה עם הנבחרת הלאומית בגביע הזהב של CONCACAF ואף העפיל עמה למונדיאל 1986.<ref></ref>

שמו של טוני וייטרס הוכנס להיכל התהילה של הכדורגל הקנדי בשנת 2001 ולהיכל התהילה של קולומביה הבריטית בשנת 2019.

== תארים והישגים ==
=== כמאמן ===
;ונקובר וייטקאפס
* NASL (1): 1979

;נבחרת קנדה
* גביע הזהב (1): 1984

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני בלקפול
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:כדורגלני ברנלי
קטגוריה:אנגלים שנולדו ב-1937
קטגוריה:אנגלים שנפטרו ב-2020
קרנז'י אנטואן

קרנז'י אנטואן (בצרפתית: Carnejy Antoine; נולד ב-27 ביולי 1991 בפריז שבצרפת) הוא כדורגלן האיטי-צרפתי המשחק בעמדת החלוץ בקבוצת פיירנסה מהליגה הפורטוגלית השנייה בכדורגל ובנבחרת האיטי.

== קריירת מועדונים ==
עד שנת 2022 שיחק אנטואן בקבוצות נואזי-לה-סק, ברטיקס, פר-לה-מזייר, סנט-ז'אן-לה-בלאן, סנט-פריבה-סנט-ממין ואורליאן מהליגות הנמוכות בצרפת ובבלגיה.

ב-19 בינואר 2022 חתם על חוזה לשנה וחצי בקאזה פיה א.ק. מהליגה הפורטוגלית השנייה. בתום עונת העפיל עם המועדון לליגת העל הפורטוגלית. בסך הכול ערך 21 הופעות ליגה במדי המועדון, בהן הבקיע חמישה שערים.

ב-31 בינואר 2023 חתם בהפועל חיפה מליגת העל הישראלית.

== קריירה בינלאומית ==
ב-5 ביוני 2021 ערך אנטואן את הופעת הבכורה שלו בנבחרת האיטי, בניצחון 0–10 על נבחרת איי טרקס וקייקוס במסגרת מוקדמות מונדיאל 2022. במשחק זה הבקיע את שלושת שערי הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים האיטים
קטגוריה:כדורגלנים צרפתים
קטגוריה:חלוצי כדורגל האיטים
קטגוריה:חלוצי כדורגל צרפתים
קטגוריה:פריז: כדורגלנים
קטגוריה:כדורגלני אורליאן
קטגוריה:כדורגלני קאסה פיה
קטגוריה:כדורגלני הפועל חיפה
קטגוריה:כדורגלני פיירנסה
קטגוריה:כדורגלני נבחרת האיטי
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:האיטים שנולדו ב-1991
קטגוריה:צרפתים שנולדו ב-1991
ארתאח

ארתאח (בערבית: ارتاح) הוא שם של כפר<ref></ref> מדרום לטולכרם, בגובה של כ-95 מטר מעל פני הים, שבתחילת 1967 הפך לשכונה הדרומית בעיר.

== מקור השם ==
על פי וילנאי<ref name=":0"></ref> מקור השם קשור באגדה הערבית כי כאן נח יעקב אבינו, באחד מנדודיו בארץ. משמעות המלה הערבית ראחה (راحة) היא - מנוחה. ראה להלן - אתרים בכפר.

==היסטוריה==
בכפר מפוזרים רצפות פסיפס, שרידי בתים, שרידי חומות, בורות ועוד שמתוארכים לתקופה הרומית.

עד סיום סלילת הקטע של כביש 4 בין רעננה וחיפה במהלך המרד הערבי הגדול, עברה הדרך הראשית מתל אביב לחיפה בין קלקיליה לטולכרם באירתח. 

בעקבות הסכמי שביתת הנשק בתום מלחמת העצמאות, בהן קיבלה ישראל את השטח עד המסילה המזרחית ההיסטורית, נמצאה אירתח בגדה המערבית של ממלכת ירדן קרובה מאוד לקו הירוק ולמסילת הרכבת.

בתחילת 1967 התנהל משא ומתן בין הנהגת הכפר ועיריית טולכרם שתוצאתו הייתה סיפוח הכפר לעיר וחיבור הכפר לרשת החשמל של טולכרם.

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה 
|מס' תושבים
|הערות
|-
|1922
|590
| rowspan="4" |<ref name=":1"></ref>
|-
|1931
|841
|-
|1945
|1,060
|-
|1961
|1,216
|}
כאמור, ב 1967 הפך הכפר לחלק מהעיר טולכרם ותושביו נכללו במספר תושבי העיר.

אחת המשפחות העתיקות בכפר היא משפחת אלפאח'ורי (الفاخوري), שנקראת כך על שום עיסוקה בעבר: קדרוּת.

במפקד האוכלוסין של שנת 1931 נמנו ארבעה נוצרים בין תושבי הכפר.

==אדמות, חקלאות ומים==
שטח הכפר היה 2,949 דונם, מתוכם 2,539 דונם בבעלות פרטית ועוד 410 דונם במושע.<ref name=":1" />

על אף היותו פרבר של העיר טולכרם, ארתח נמצאת בשטח B בשל הסמיכות לגדר ההפרדה.

התושבים מגדלים עצי הדר, שקדים, ענבים ותאנים וכן גידולי שדה. היישוב מחובר לרשת המים של טולכרם בשנות השבעים ונבנתה בריכת אגירה, אך החקלאות נשענת עדיין על מי גשמים וכן שלוש בארות ארטזיות.<ref name=":2"></ref>

==אתרים בכפר==

# "בנות יעקב" (بنات النبي يعقوب): על פי וילנאי<ref name=":0" /> כאן היה מקום מנוחתו של יעקב אבינו ומדובר בשיבוש. השם המקורי היה בְּנָאיָאת יעקוב (بنايات يعقوب), כלומר הבניין של יעקב והוא השתבש לבָּנּאת יעקב (بنات يعقوب), כלומר הבנות של יעקב. מדובר במבנה עתיק בן שני חדרים גדולים, עם שתי כיפות. במבנה משובצים אבנים גדולות ולידו פזורים שרידי עמודים, בית בד, בורות מים ועוד. בעבר נהגו לחגוג במקום את "חג הנביא יעקב" והיו מגיעים אנשים מטול כרם ומהכפרים הסמוכים, לבקר במקום, להדליק נרות ולקיים נדרים.<ref name=":2" />
# מקאם שיח' עותמאן (مقام الشيخ عثمان): מערה ובה קברו של שיח' עותמאן. לא ידוע מיהו, אך התושבים מאמינים שהוא אחד מהצדיקים הקדושים.
# מקאם אל-סִת מרים (مقام الست مريم): מערה על שם אשה אלמונית. בעבר נהגו לבוא להתפלל במערה.

==קישורים חיצוניים==
* 

*

==הערות שוליים==

קטגוריה:טולכרם
SIG MCX

SIG MCX היא משפחה של כלי ירייה שתוכננו ויוצרו על ידי זיג זאואר, מיוצרים הן בדגמים סלקטיביים של אש והן בדגמים חצי אוטומטיים בלבד, וכוללים מערכת בוכנות גז קצרת מהלך, אשר עברה בירושה מתת-מקלע SIG MPX הקודם. ה-MCX זמין בתצורות רובה, קרבין, רובה קצר קנה ואקדח (התצורה האחרונה תואמת בדרך כלל את ההגדרה של קרבין קומפקטי אך בעלת סד אקדח ולא קת רגילה או מתקפלת).<ref name="Sig Sauer 2017 Catalog"></ref> 

הרובה פותח לכדי דגם ה-Spear אשר אומץ בקליבר .277 Fury (6.8x51 מ"מ) תחת השם XM7 על ידי צבא ארצות הברית ב-2022.

בשנת 2023 במהלך מלחמת חרבות ברזל, פרסם דובר צה"ל תמונות של הנשק בשימוש יחידת שלדג. <ref></ref>

== קישורים חיצוניים ==

== הערות שוליים ==

קטגוריה:רובים חצי-אוטומטים
קטגוריה:זיג זאואר
הולנד באירוויזיון 1960

הולנד באירוויזיון 1960 השתתפה עם השיר "Wat een geluk" (בעברית: "איזה מזל"), שבוצע על ידי הזמר ההולנדי רודי קרל. זוהי השתתפותה החמישית של הולנד בתחרות הזמר של האירוויזיון. השיר והזמר נבחרו ב- של אותה שנה.

== לפני האירוויזיון ==
[[רודי קרל, נציג הולנד לאירוויזיון 1960]]
הקדם הלאומי נערך באולפני בהילברסום, בהנחייתב של האני ליפס. בגמר התחרו שמונה שירים, כאשר כל השירים הוצגו פעמיים על ידי שני זמרים שונים. פעם אחת עם תזמורת מלאה ופעם אחת בתזמורת מצומצמת יותר. פורמט בחירת השיר והזמר היה זהה לפורמט שהיה נהוג בשנה הקודמת, מלבד העובדה שבאותה שנה כל זמר הופיע פעם אחת בלבד כך שהיו 16 משתתפים בסך הכול.

השיר הזוכה נבחר על ידי הצבעות של חברי השיפוט השונים, לאחר מכן, ועדה מומחית החליטה מי משני המבצעים של השיר הזוכה ייצג את הולנד באירוויזיון. לאחר הכרזת "Wat een geluk" כשיר הזוכה, חבר המושבעים בחר ברודי קרל על פני כמבצע השיר.<ref>[http://natfinals.50webs.com/50s_60s/Netherlands1960.html ESC National Finals - Netherlands 1960]</ref>
{| class="wikitable sortable" style="font-size: 90%; text-align: center;"
|+ style="font-size: bigger;" |9 בפברואר 1960
!סדר
!אמן 1
!אמן 2
!שיר
!נקודות
!מקום
|-
|1
|מרסל טילמנס
|ג'ון דה מול
|"Carrousel"
|86
|4
|-
|2
|בטי לוסק
|טוני ואן הולסט
|"Addio"
|110
|2
|-
|3
|
|פיט סיברנדי
|"Niet voor mij"
|99
|3
|-
|4
|הרמן אמינק
|ז'אן ואן דה מוסט
|"In mijn hart"
|77
|5
|-
|5
|קארל ואן דר ולדן
|ריטה הויסקנס
|"Regenkapje"
|35
|7
|- bgcolor="#FFD700"
|6
|
|רודי קרל
|"Wat een geluk"
|225
|1
|-
|7
|יאפ דובלבור
|ג'ופ סמית'ס
|"Vanavond"
|27
|8
|-
|8
|וים ואן דר ביק
|ג'אני ברון
|"Ik leef"
|61
|6
|}

== באירוויזיון ==
ב-29 במרץ 1960 הופיע קרל על בימת האירוויזיון. הוא שר עשירי בסדר ההופעות, לפני גרמניה אחרי שווייץ. לאחר ספירת הקולות הגיע קרל למקום ה-12 עם שתי נקודות בלבד.<ref name="1960detailed"></ref>

=== נקודות שהוענקו להולנד ===
{| class="wikitable"
!
!
!
!
!
|-
|
|
|
|
|
|-
!
!
!
!
!
|-
|
|
|
|
|
* 
* 
|}

=== נקודות שהעניקה הולנד ===
{| class="wikitable"
!ציון
!מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:הולנד באירוויזיון
קטגוריה:מדינות באירוויזיון 1960
ויקטור ורניקוס

ויקטור ורניקוס-יורגנסון (; נולד 23 באוקטובר 2006) הוא זמר-יוצר יווני-דני, ייצג את יוון באירוויזיון 2023, שהתקיים בליברפול שב, עם השיר "What They Say" ("מה שהם אומרים").

== ביוגרפיה ==
ורניקוס נולד ב-23 באוקטובר 2006 באתונה לאב דני ולאם ממוצא יווני. בגילים ארבע, שמונה ועשר התחיל ללמוד נגינה על פסנתר, פיתוח קול ונגינה על גיטרה בהתאמה. כבר בגיל 11 החל לכתוב את שיריו, ומאז 2021 להפיקם באופן מסחרי.<ref></ref>

בשנת 2022 הגיש ורניקוס לתאגיד השידור היווני את מועמדתו לייצוג המדינה באירוויזיון 2023, שיתקיים בליברפול.<ref></ref> ב-28 בדצמבר נחשף כי שירו, "What They Say", עבר את שלב הסינון המקדים, ונכלל ברשימה הקצרה של התאגיד עם עוד שישה מועמדים.<ref></ref> לאחר מכן נמנה בין שלושת המועמדים האחרונים.<ref></ref><ref></ref> ב-30 בינואר 2023 הוכרז על ידי ERT כנציג יוון הנבחר לאירוויזיון הקרוב.<ref></ref> הוא יהיה האמן הצעיר ביותר שייצג את המדינה בתחרות. ב-11 במאי 2023 ביצע ורניקוס את "What They Say" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

== קישורים חיצוניים ==

== הערות שוליים ==

קטגוריה:זמרים-יוצרים יוונים
קטגוריה:זמרים-יוצרים דנים
קטגוריה:פסנתרנים
קטגוריה:נציגי יוון באירוויזיון
קטגוריה:משתתפי אירוויזיון 2023
קטגוריה:ילידי 2006
מיודנטוזאורוס

מיודנטוזאורוס (שם מדעי: Miodentosaurus; מילולית: "לטאת מעטת שיניים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 235 עד 221.5 מיליון שנה.

זוחל זה תואר בידי החוקרים Y. N. Cheng, X. C. Wו-T. Sato בשנת 2007, לאחר שנחשף בתצורות שיאווה שגוויג'ואו, בסין ונכלל בו מין יחיד - Miodentosaurus brevis, שמשמעותו: קצר.

סוג זה השתייך לקבוצה של זוחלים ימיים שחיו רק במשך הטריאס והוא הגיע לפי הערכות עד לאורך 4.4 מטרים. הדבר הופך אותו לגדול מבני סדרתו, אולי לצד הסוג Askeptosaurus ושל הקונביספינה (Concavispina). נמצאו ממנו מפרקים גפיים וזנב וכן אגן ירכיים וחוליות בודדות. היו לו טפרים שטוחים וארוכים וזנב מוארך שעזרו לו לנוע ביעילות במים בדומה ללוטרה או תנין. ככל הנראה הוא היה אוכל דגים וטרף דומה.

==קישורים חיצוניים==

==הערות שוליים==

קטגוריה:מאובני טקסונים שתוארו ב-2007
קטגוריה:תאלטוזאוריה
קטגוריה:בעלי חיים שחיו בטריאס עליון באסיה
What They Say

"What They Say" (בעברית: "מה שהם אומרים") הוא סינגל שהוקלט על ידי הזמר-יוצר היווני-דני ויקטור ורניקוס.<ref name=":0"></ref> יצא לאור ב-12 במרץ 2023, ונבחר לייצג את יוון באירוויזיון 2023, שהתקיים בליברפול שב.<ref></ref><ref></ref>

== על השיר ==
בריאיון לסקיי טיוי סיפר ורניקוס כי "What They Say" נכתב והולחן על ידו בגיל 14 וכי זהו השיר האהוב ביותר עליו שיצר. משכך החליט להוציא אותו באופן מסחרי, ולהגישו לרשות השידור היוונית (ERT) כמועמד לייצוג המדינה באירוויזיון 2023.<ref></ref>

== לפני האירוויזיון ==
ב-26 באוגוסט 2022 יצאה רשות השידור היוונית ERT בקול קורא להגשת שירים לשלב הסינון עד ל-9 באוקטובר. שבעה שירים נבחרו על ידי ועדה מקצועית בת שבעה חברים, ונחשפו ב-28 בדצמבר 2022.<ref name="shortlist1"></ref><ref name="shortlist2"></ref> לאחר מכן הוקמה ועדה ציבורית אחרת, המורכבת משבעים חברים, שנבחרו באופן אקראי מתוך 2,982 בקשות שהוגשו לפי קבוצת גיל. הרכב הוועדה היה עשרים וחמישה אנשים מגילי 18–24, עשרים חברים מגילי 25–34, חמישה עשר משתתפים מגילי 35–45 ועשרה מעל גיל 45.<ref></ref> ב-19 בינואר 2023 קבעה ERT אתשלושת השירים שעלו לשלב הבא.<ref></ref>

שילוב הקולות מהוועדה הציבורית (50.6%) והוועדה המקצועית (49.4%) בחר את השיר היווני.<ref></ref> ורניקוס קיבל 740 קולות מהוועדה אמנותית ו-509 קולות מהוועדה ציבורית (1,249 סך הכל). הוא גבר על המקום השני ב-117 קולות, ונבחר לייצג את יוון באירוויזיון 2023.

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. יוון שובצה למחצית הראשונה של חצי הגמר השני, שהתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. יוון שובצה שמינית, אחרי איסלנד ולפני פולין.<ref name="order"></ref> ב-11 במאי 2023 ביצע ורניקוס את "What They Say" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי יוון באירוויזיון
קטגוריה:שירים באנגלית
קונביספינה

קונביספינה (שם מדעי: Concavispina; מילולית: "קוצים קעורים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 237 עד 228 מיליון שנה. 

הסוג ידוע ממאובנים שהתגלו בתצורות שיאווה שבגוויג'ואו, בסין וכללו שרידי עמוד שדרה, חוליות צוואר וגב ועצמות גפיים וכן שרידי לסת עליונה קמורה ומעוקלת כלפי מעלה, ממנה קיבל את שמו. הסוג תואר ב-2013 והוא כלל מין בודד - Concavispina biseridens.
== מאפיינים ==
זוחל זה היה שוכן ימים שנע בצורה גלית במים בדומה לתנין או לוטרה ולפי ממצאיו נראה שהגיע לאורך של 364 ס"מ, כשרבע ממנה כללה הגולגולת באורך 50 ס"מ. הדבר הופך אותו לסוג השני בגודלו לסדרתו לאחר קרובו המיודנטוזאורוס. לזוחל היו שיניים דומות לשיני לטאה, קטנות יחסית שנועדו ללכוד טרף כמו דגים במים.

==קישורים חיצוניים==

==הערות שוליים==

קטגוריה:מאובני טקסונים שתוארו ב-2013
קטגוריה:תאלטוזאוריה
קטגוריה:בעלי חיים שחיו בטריאס עליון באסיה